પહેલાં કાળી દ્રાક્ષને સાદા પાણીમાં પલાળવી. પછી એને મલમલના કપડા પર પાથરીને પાંચ મિનિટ માટે કોરી કરવી. કાળી દ્રાક્ષની મિક્સરમાં સુંવાળી પેસ્ટ કરવી. એક કડાઈમાં એક મોટો ચમચો ઘી ગરમ કરી એમાં પેસ્ટ પાંચ મિનિટ માટે સાંતળવી. પેસ્ટ ખદબદે એટલે એમાં બદામનો પાઉડર અને ખારેકનો પાઉડર નાખીને ઘટ્ટ થાય ત્યાં સુધી હલાવવું. ઘટ્ટ થાય એટલે ગૅસ પરથી ઉતારી લેવું. એમાં તરત જ ઇલાયચીનો પાઉડર મિક્સ કરવો. એક થાળીમાં ઘી લગાડીને એને બરફીની જેમ પાથરી લેવું. એને બદામની કતરણથી શણગારવું. ઠંડું થાય એટલે એના ટુકડા કરી લેવા. તૈયાર છે કાળી દ્રાક્ષની બરફી.